Diari Oficial de la Generalitat Valenciana


Sumari del DOGV 492, del 23-12-1986 (1986/807834)

RESOLUCIÓ del 10 de desembre de 1986, de la Conselleria d'Economia i Hisenda , per la qual es convoquen 3 beques per a post-graduats.
-------------------------------------------------------------------------------------------------------------------------------------

### Dades del document

Número de DOGV
:   492

Data del DOGV
:   23-12-1986

Secció del DOGV
:   ALTRES DISPOSICIONS

Número del document
:   1986/807834


Data del document
:   10-12-1986

Organisme emissor
:   Conselleria d'Economia i Hisenda

Tipus de document
:   Resolució

Resolució del 10 de desembre de 1986, de la Conselleria d'Economia i Hisenda, per la qual es convoquen 3 beques per a post-graduats.  
Per tal de promoure i fomentar l'estudi i la investigació sobre els tributs propis i cedits a la Comunitat Valenciana, la Conselleria d'Economia i Hisenda ha resolt de convocar 3 beques per a Llicenciats en Dret o Ciències Econòmiques i Empresarials d'acord amb les bases que es detallen en aquesta Resolució.   
BASES DE LA CONVOCATORIA  
1. Termini de sol·licitud.   
Les beques convocades hauran de sol·licitar-se a partir de l'endemà de la publicació d'aquesta convocatòria en el Diari Oficial de la Generalitat Valenciana, durant el termini de 10 dies naturals.   
2. Dotacions.   
1. Les dotacions de les beques seran de 75.000 pessetes mensuals cadascuna d'elles.   
2. Inclusió en pòlissa d'assistència mèdica amb una companyia privada.   
3. Requisits de les sol·licituds.   
Per a optar a aquestes beques les sol·licituds hauran de reunir els requisits següents:   
- Posseir la nacionalitat espanyola.   
- Haver obtingut en els últims anys el títol de Llicenciat en Dret o Ciències Econòmiques i Empresarials i estar en possessió del corresponent títol expedit a l'efecte.   
4. Període i condicions de gaudiment.   
El període de gaudiment de la beca és de dotze mesos i el perceptor d'aquestes ajudes haurà d'incorporar-s'hi el 2 de gener de 1987.   
Hom entendrà que tot becari que no s'incorpore al seu centre de destinació en el termini establert, renuncia a la beca que se li haja atorgat.   
Les beques seran incompatibles amb el gaudiment de qualsevol altra mena d'ajuda o beca, i amb la percepció de qualsevol mena de remuneració.   
5. Formulació de sol·licituds.   
Els impresos de sol·licitud es remetran a la Secretaria General de la Conselleria d'Economia i Hisenda, carrer Colom, 48, 4a, 460004 València, i hauran d'anar acompanyats dels documents següents:   
1. Certificació acadèmica personal completa i acreditativa de la titulació exigida, l?original i fotocòpia de la qual compulsada com cal per les autoritats acadèmiques competents.   
2. «Currículum Vitae», del qual formaran part les seues dades personals, data de naixement, adreça, telèfon i una foto de mida carnet, expedient acadèmic i qualsevol altre document que acredite la possessió d'altres títols o mèrits docents, professionals, coneixements d'idiomes, etc.   
6. Procés de selecció i concessió de beques.   
Les beques seran adjudicades per un jurat presidit pel Conseller d'Economia i Hisenda del qual prendran part com a vocals:   
- El Secretari General de la Conselleria d'Economia i Hisenda.   
- El Director General de Tributs.   
- El Secretari General Administratiu de la Conselleria d'Economia i Hisenda.   
El jurat es reunirà dins els deu dies següents a l'acabament del termini de presentació de candidatures i podrà convocar tots aquells candidats que considere convenients per a comprovar mitjançant entrevista aquells aspectes i mèrits adduïts que considere d'interés.   
El jurat podrà declarar deserta totalment o parcial l'adjudicació de les beques convocades.   
El veredicte del jurat es farà públic en el Diari Oficial de la Generalitat Valenciana i els candidats per l'únic fet de sol·licitar la beca renuncien a tota classe d'acció judicial o extrajudicial contra el veredicte del jurat i accepten íntegrament el contingut d'aquesta convocatòria.   
7. Obligacions dels becaris.   
1. Els becaris efectuaran aquelles activitats que els siguen encomanades per la Direcció General de Tributs de la Conselleria d'Economia i Hisenda per assolir els objectius i la pràctica professional i la formació que la convocatòria persegueix.   
2. Els becaris estan obligats a tenir una dedicació a les activitats a què fa referència el punt anterior d'acord amb les normes pròpies del Centre on es duguen a terme.   
3. Cas que es produís incompliment de les obligacions per part dels becaris la Conselleria d'Economia i Hisenda podrà deixar sense efecte les beques.   
València, 10 de desembre de 1986.- El Conseller d'Economia i Hisenda: Antoni Birlanga i Casanova.